पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना टेस्टिंग, टीकाकरण एवं इलाज की व्यवस्था को दुरुस्त करने के लिए डीएम त्यागराजन ने बुधवार को सिविल सर्जन एवं स्वास्थ्य विभाग के पदाधिकारियों के साथ बैठक की। अंबेडकर सभागार में हुई बैठक में स्वास्थ्य विभाग के अधिकारियों ने कहा कि जिला भंडार गृह में कोविड-19 के लिए मल्टीविटामिन, डी-ऑक्सीसाइक्लिन, आइवरमेक्टिन, एजीथ्रोमाइसिन पर्याप्त मात्रा में उपलब्ध हैं। इसलिए यदि किसी कोविड केअर सेंटर या पीएचसी में दवा नहीं है, तो वह जिला भंडार गृह से दवा प्राप्त कर लें।
डीएम ने कहा कि जिले में 56 ऑक्सीजन कंसंट्रेटर उपलब्ध हैं। जिनमें से सभी कोविड केयर सेन्टर में 2-2 तथा बेनीपुर, जाले में 8-8 एवं मनीगाछी में 6 ऑक्सीजन कंसंट्रेटर उपलब्ध हैं। होम आइसोलेशन के वैसे मरीज जिनका ऑक्सीजन लेवल 94 प्रतिशत से कम है, उन्हें कोविड केयर सेंटर में भर्ती कर ऑक्सीजन कंसंट्रेटर से ऑक्सीजन उपलब्ध करवाई जाए। जा सकता है। इसके लिए बीडीओ प्रतिदिन प्रभारी चिकित्सा पदाधिकारी एवं प्रखण्ड स्वास्थ्य प्रबंधक के साथ बैठक कर समीक्षा करें। प्रखंडों में कोरोना टेस्टिंग ठीक से हो रही है या नहीं यह भी देखना होगा। कई जगहों से लैब टेक्नीशियन की समस्या बतायी जा रही है। उन्होंने सभी प्रभारी चिकित्सा पदाधिकारी को अपने आशा, एएनएम एवं स्वास्थ्य कर्मियों को आई कार्ड उपलब्ध कराने के निर्देश दिए जिससे लॉकडाउन में उन लोगों के आवागमन में कोई कठिनाई हो। बैठक में सिविल सर्जन डॉ. संजीव कुमार सिन्हा, उप निदेशक जन संपर्क नागेन्द्र कुमार, डीपीएम हेल्थ विशाल सिंह, डब्लूएचओ के डॉ. वाशव राज, यूनिसेफ के डॉ. ओंकार चन्द्र एवं डॉ. शशिकांत सिंह आदि मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn